भाद्र १, गुल्मी । कुनै समय छि! मेरा त पित्तलका गहना लगायो कि कान पाक्छन् भन्ने गुल्मी बडागाउँकी मिरा सुनारले यस पालिको तिजका लागि भने ग्यारेन्टी सुनको हार र कानमा लगाउने झुम्का किनिसकिन् । एक दशक अघि सम्म उनका घरमै सुन चाँदीका गहना बनाईने गरिन्थ्यो । ‘कि त भने छानी छानी लगाउन सुनका गहना घरमैँ हुन्थे ’ मिराले भनिन् ‘ति जमना गए अहिले यिनै ग्यारेन्टी सुनका गहना सबैले लगाउन थाले र म पनि किन्न आएकी हुँ ।’ गाउँका सुनारहरु त्यो पेशाबाट पलायन भएसंगै सुनका गहना लगाउने अन्य समुदायका महिलाहरु पनि कम हुँदै गएका छन् ।
